ai4bharat/Pralekha huggingface dataset:
நித்தி ஆயோக்
G20-யின் ஸ்டார்ட்அப்20 ஈடுபாட்டுக் குழு முதல் வரைவு கொள்கை அறிக்கையை வெளியிட்டது
இந்தியாவின் ஜி-20 தலைமையின் கீழ் உள்ள ஸ்டார்ட்அப்20 ஈடுபாட்டுக் குழு அதன் கொள்கை அறிக்கையின் முக்கிய பரிந்துரை மற்றும் கொள்கை வழிகாட்டுதல்களின் முதல் வரைவை வெளியிட்டுள்ளது. இந்தியாவின் ஸ்டார்ட்அப்20 தலைவரான டாக்டர். சிந்தன் வைஷ்ணவ், உலக நாடுகள் தங்களது நாடுகளின் ஸ்டார்ட்அப் சுற்றுச்சூழல் அமைப்புகளில் உள்ள சிரமங்கள் குறித்து இந்த வரைவு ஆவணத்தின் மீது கருத்துக்களை வழங்க வேண்டுமென கேட்டுக் கொண்டுள்ளார்.
ஆர்வமுள்ளவர்கள் ஸ்டார்ட்அப்20-யின் அதிகாரப்பூர்வ இணையதளத்தில் இந்த வரைவுக் கொள்கை அறிக்கையைக் காணலாம். https://www.startup20india2023.org. என்ற இணைப்பில் இந்த ஆவணம் பொதுப்பார்வைக்கு வெளியிடப்பட்டுள்ளது. இந்த முக்கியமான மைல் கல்லை எட்டுவதற்கு உழைத்த குழுவினரின் முயற்சிகளுக்கு டாக்டர் சிந்தன் நன்றி தெரிவித்தார். உலக அளவில் ஸ்டார்ட்அப் சுற்றுச்சூழல் அமைப்பை நேரடியாகப் பாதிக்கும் கொள்கைகளை வடிவமைப்பதில் அனைத்துத் தரப்பினரும் பங்கேற்க வேண்டியதன் முக்கியத்துவத்தை அவர் வலியுறுத்தினார்.
2023 மே 27-ம் தேதி வரை இந்த வரைவுக் கொள்கை அறிக்கை குறித்து கருத்து தெரிவிக்க முடியும். இந்த கொள்கை அறிக்கையின் இறுதிப் பதிப்பு, உலகம் முழுவதிலும் இருந்து வந்த மதிப்புமிக்க உள்ளீடுகளை உள்ளடக்கியதாக இருக்கும்.
ஸ்டார்ட்அப்20 ஈடுபாட்டுக் குழு:
ஸ்டார்ட்அப்20 ஈடுபாட்டுக் குழு என்பது ஜி-20 கட்டமைப்பிற்குள் இருக்கும் ஒரு பிரத்யேக தளமாகும். இது உரையாடலை எளிதாக்குதல், புதுமைகளை ஊக்குவித்தல் மற்றும் ஸ்டார்ட்அப் சுற்றுச்சூழல் அமைப்பில் வளர்ச்சியை ஊக்குவித்தல் ஆகியவற்றில் கவனம் செலுத்துகிறது. பல்வேறு நாடுகளின் பிரதிநிதிகளை உள்ளடக்கிய இக்குழு, உலகெங்கிலும் உள்ள ஸ்டார்ட்அப்கள், தொழில்முனைவோருக்கு ஆதரவளிக்கும் கொள்கைகளை உருவாக்கி செயல்படுத்த முயற்சிக்கிறது.
தொடர்பு:
சுமையா யூசுப்
அடல் புதுமை இயக்கம், நிதி ஆயோக்
எண்:9319364112
குடியரசுத் துணைத் தலைவர் செயலகம்
டாக்டர் ஏ.ராமகிருஷ்ணா தலைசிறந்த பொறியாளர் மற்றும் தலைவர் – அவர் ஒரு பல்கலைக்கழகம் : குடியரசுத் துணைத் தலைவர்
இந்திய தொழில்துறையின் முன்னோடிகளில் ஒருவரான டாக்டர்.ஏ.ராமகிருஷ்ணாவின் வாழ்க்கை வரலாற்று நூல் வெளியீட்டு விழா சென்னையில் இன்று  நடைபெற்றது. விழாவில் பங்கேற்று நூலை வெளியிட்டுப் பேசிய குடியரசுத் துணைத் தலைவர் திரு.எம்.வெங்கையா நாயுடு, இந்த விழாவில் பங்கேற்பது தமக்கு மிகுந்த பெருமிதம் அளிப்பதாகக் கூறினார்.
நாட்டின் மூன்றாவது மிக உயரிய விருதான பத்மபூஷன் விருதைப் பெற்றவரான டாக்டர்.ஏ.ராமகிருஷ்ணாவின் வாழ்க்கை மற்றும் இந்திய தொழில்துறைக்கு அவர் ஆற்றிய பங்களிப்பை கொண்டாடுவதற்கு கிடைத்த ஒரு நல்வாய்ப்பு இது ஆகும். மேலும் அவர், இந்திய கட்டுமான தொழிலுக்கு உலக அளவில் உரிய இடம் கிடைக்கச்செய்யும் வகையில் அளப்பரிய பங்களிப்பை வழங்கியதற்கு அங்கீகாரமாக இந்த நூல் அமைந்துள்ளது.
டாக்டர். ராமகிருஷ்ணா கட்டுமானத் தொழில் பரிணாம வளர்ச்சியின் கதைகளமாக இருந்தார் என்பது மட்டுமின்றி, வாக்குறுதிகளை நிறைவேற்றுவது, கனவுகளை நனவாக்கி எதிர்பார்ப்புகளை நிறைவேற்றுவதில் ஒரு வரலாறாக திகழ்ந்தவர் என்றும் திரு.வெங்கையா நாயுடு குறிப்பிட்டார்.
டாக்டர். ராமகிருஷ்ணாவை இந்த நூல், ஒரு மாபெரும் சகாப்தமாகவும், மிகுந்த அறிவாற்றல் உடையவராகவும், தேர்ச்சியடைந்த பொறியாளராகவும் சித்தரிக்கிறது. பிரச்சினைகளை எளிதில் புரிந்து கொள்ளும் திறனும், தவறுகள் மற்றும் விளைவுகளை உணர்ந்து கொண்டு, அவற்றுக்கு புதுமையான வகையில் விரைவாக தீர்வு காணும் ஆற்றல் படைத்தவராகவும் அவர் திகழ்ந்தார்.
பல்வேறு புதிய வழிமுறைகளை கண்டுபிடித்த டாக்டர். ராமகிருஷ்ணா, அவற்றுக்கு எதிராக செயல்படுபவர்களையும் அரவணைத்து செயல்பட்டு தம்முடன் இணைந்து பணியாற்ற வைக்கக்கூடிய வியத்தகு ஆற்றல் பெற்றவராகவும் விளங்கினார்.
வடிவமைப்பாளர்கள், கட்டடக்கலை வல்லுனர்கள், பொறியாளர்கள் மற்றும் தொழிலாளர்களை ஒருங்கிணைத்து, விமர்சனங்களுக்கு தெளிவான விளக்கம் அளிக்கக்கூடியவராகவும் இருந்தார்.
அவரது புதுவித சிந்தனைகளும், அணுகுமுறையும், அவரை ஒரு அரிய தலைவராக உயர்த்தியது. அதனால்தான், அவரால் இ.சி.சி நிறுவனத்தின் எதிர்காலத்திற்கு சிறப்பாக வழிகாட்ட முடிந்தது. அவரது தொலைநோக்கு பார்வையுடன் கூடிய தலைமை, இ.சி.சி. நிறுவனத்தை வெற்றிப் பாதைக்கு அழைத்துச் சென்றதுடன், நாட்டிலுள்ள மிகப்பெரிய மற்றும் மதிக்கத்தக்க கட்டுமான நிறுவனங்களில் ஒன்றாக உயர்த்தியது.
தமது திறமையிலும் தம்முடன் பணியாற்றுவோரின் திறமையிலும் மிகுந்த நம்பிக்கைக் கொண்டிருந்த டாக்டர். ராமகிருஷ்ணாவின் வழிகாட்டுதலால், எல் & டி நிறுவனம் மிக உயர்ந்த நிலையை அடைந்திருப்பதாகவும் திரு. வெங்கையா நாயுடு குறிப்பிட்டார்.
நவீன கால தாஜ்மஹாலாகக் கருதப்படும் பிரசித்திப் பெற்ற பாஹாய் கோவில், பெங்களூரு ஒயிட் ஃபீல்டு பகுதியில் கம்பீரமாக காட்சியளிக்கும். ஸ்ரீ சத்ய சாய் உயர் மருத்துவ அறிவியல் கழகம் ஆகியவை அவரது அரிய சிந்தனைக்கு மிகச் சிறந்த உதாரணங்களாக திகழ்கின்றன என்றும் குடியரசுத் துணைத் தலைவர் புகழாரம் சூட்டினார்.
2020-ஆம் ஆண்டுக்குள் இந்தியாவை வளர்ந்த நாடாக மாற்ற வேண்டும் என்ற டாக்டர் எ.பி.ஜெ.அப்துல்கலாமின் சிந்தனைகளால் ஈர்க்கப்பட்ட டாக்டர்.ஏ.ராமகிருஷ்ணா, அரசுத்துறைகள், இந்திய தொழில்துறை மற்றும் பொதுநிறுவனங்கள் மீது மிகுந்த நம்பிக்கை வைத்து தொழில்நுட்ப மேம்பாட்டிற்காகவும் பொறியியல் பற்றிய விழிப்புணர்வை அதிகரிக்கவும் பாடுபட்டவர் என்றும் திரு.வெங்கையா நாயுடு தெரிவித்தார்.
ஜெய் ஹிந்த்…
முழுமையான உரைக்கு www.pib.nic.in இணையதளத்தைக் காணவும்.
(Visitor Counter : 131
தொழிலாளர் மற்றும் வேலைவாய்ப்பு அமைச்சகம்
நிரந்த ஊனம் ஏற்பட்ட 85 தொழிலாளர்களுக்கு பணப் பலன்களை அளிக்கும் பணி தொடக்கம்: இஎஸ்ஐசி தகவல்
கொவிட்-19 தொற்றை கருத்தில் கொண்டு, நிரந்தர ஊனம் ஏற்பட்ட தொழிலாளிகள் மற்றும் உயிரிழந்த தொழிலாளிகளின் குடும்பத்தினருக்கு பணப் பயன்களை விரைவில் வழங்கம்படி கிளை அலுவலகங்களுக்கு இஎஸ்ஐசி ஒவ்வொரு மாதமும் உத்தரவுகள் பிறப்பிக்கிறது. இதன்படி அனைத்து மண்டலங்களிலும் உள்ள இஎஸ்ஐசி அலுவலகங்கள் பணப் பயன்களை சம்பந்தப்பட்டவர்களுக்கு ஒரு மாதத்துக்குள் வழங்கப்பட்டு வருகிறது.
ராஜஸ்தானின் பிண்டாவாடா மாவட்டத்தில் தொழில் ரீதியாக ஏற்படும் நுரையீரல் நோய்களால் பாதிக்கப்பட்ட தொழிலாளர்களுக்கு பரிசோதனை செய்ய ஜெய்ப்பூர் மாதிரி மருத்துவமனையில் மருத்துவ வாரியம் ஏற்பாடு செய்யப்பட்டது. இந்த மருத்துவ வாரியத்தின் முடிவுப்படி, நிரந்தர ஊனம் ஏற்பட்டவர்களாக அறிவிக்கப்பட்ட 85 தொழிலாளர்களுக்கு பணப் பயன்களை அளிக்கும் நடவடிக்கைகள் தொடங்கியுள்ளன. நுரையீரல் நோய்கள் காரணமாக இறந்த 6 தொழிலாளர்களின் குடும்பத்தினருக்கும் பண பயன்களை வழங்கும் நடவடிக்கைகள் தொடங்கியுள்ளன என இஎஸ்ஐசி தெரிவித்துள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662622
சுற்றுலா அமைச்சகம்
“ சர்வதேச புத்தமதத்தவர் மாநாடு 2018 ” : குடியரசுத் தலைவர் தொடங்கிவைத்தார்
குடியரசுத் தலைவர் திரு. ராம் நாத் கோவிந்த் சர்வதேச புத்தமதத்தவர் மாநாட்டினை இன்று  புதுதில்லியில் தொடங்கிவைத்தார்.
இந்த மாநாட்டின் தொடக்கவிழாவிற்குத் தலைமை வகித்துப் பேசிய திரு. கே. ஜே. அல்ஃபோன்ஸ், பகவான் புத்தரின் வாழ்க்கையோடு இணைந்த பல முக்கியமான இடங்களுடன் வளமிக்க தொன்மையான புத்தமத பாரம்பரியங்களை இந்தியா கொண்டிருக்கிறது என்றார்.
ஆகஸ்ட் 23 தொடங்கி 26வரை புதுதில்லியிலும், அஜந்தாவிலும்  நடைபெறும் 4 நாள் மாநாட்டிற்கு மகாராஷ்டிரா, பீகார், உத்தரபிரதேச மாநிலங்களுடன் இணைந்து மத்திய சுற்றுலா அமைச்சகம் ஏற்பாடு செய்துள்ளது.
புத்தமதம் சார்ந்த இடங்களில் உலகத்தரம் வாய்ந்த அடிப்படை கட்டமைப்புகளை மேம்படுத்த முதலீடுகளை ஈர்ப்பதற்காக இந்த மாநாட்டின்போது “முதலீட்டாளர்கள் உச்சிமாநாட்டிற்கும்” சுற்றுலா அமைச்சகம் ஏற்பாடு செய்துள்ளது.
============
(Visitor Counter : 126
பாதுகாப்பு அமைச்சகம்
உள்நாட்டில் தயாரிக்கப்பட்ட பூஸ்டர் பொருத்தப்பட்டுள்ள பிரமோஸ் ஏவுகணை வெற்றிகரமாக சோதிக்கப்பட்டது
இந்தியாவில் உற்பத்தி செய்யப்பட்ட பல்வேறு உபகரணங்களைக் கொண்டு தயாரான பிரமோஸ் ஏவுகணை இன்று வெற்றிகரமாக சோதித்து பார்க்கப்பட்டது.
உள்நாட்டில் தயாரிக்கப்பட்ட பூஸ்டர், பறக்கும் பிரிவு போன்ற பல்வேறு உபகரணங்களைக் கொண்டு உருவாக்கப்பட்ட இந்த கண்டம் விட்டு கண்டம் பாயக்கூடிய நவீன ஏவுகணை, ஒடிஷாவின் பாலாசூரில் உள்ள சோதனை தளத்திலிருந்து பரிசோதித்து பார்க்கப்பட்டது.
உள்நாட்டு உற்பத்திக்கு ஊக்கமளிக்கும் வகையில் வெற்றிகரமாக செய்யப்பட்டுள்ள இந்த சோதனைக்காக, பாதுகாப்பு ஆராய்ச்சி மற்றும் மேம்பாட்டு அமைப்பின் பணியாளர்களுக்கு பாதுகாப்பு அமைச்சர் திரு ராஜ்நாத் சிங் பாராட்டுக்களை தெரிவித்தார்.
பாதுகாப்பு ஆராய்ச்சி மற்றும் மேம்பாட்டு அமைப்பின் தலைவர் டாக்டர் ஜி சதீஷ் ரெட்டி, அறிவியல் சமூகத்தையும், தொழில்களையும் இந்த சாதனைக்காக பாராட்டினார். தற்சார்பு இந்தியா இயக்கத்திற்கு வலுவூட்டும் வகையில் இன்றைய வெற்றி அமைந்துள்ளது
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660288
((
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றிலிருந்து குணமடைந்தோர் எண்ணிக்கை 75 லட்சத்தை கடந்தது, உலகளவில் இந்தியா முன்னிலை
நாட்டில் கொவிட் தொற்றிலிருந்து குணமடைந்தோர் எண்ணிக்கை இன்று 75 லட்சத்தை கடந்தது. இதனால் குணமடைந்தோர் பட்டியலில் இந்தியா உலகளவில் முன்னணியில் உள்ளது.
நாட்டில் கடந்த 24 மணி நேரத்தில், 53,285 பேர் குணமடைந்துள்ளனர்.
சிகிச்சை பெறுபவர்களின் எண்ணிக்கை தொடர்ந்து குறைந்து வருகிறது. நாட்டில் தற்போது 5,61,908 பேர் சிகிச்சை பெற்று வருகின்றனர்.
நாட்டில் உள்ள மொத்த பாதிப்பில், சிகிச்சை பெறுபவர்கள் 6.83% பேர் உள்ளனர்.
கடந்த 2 மாதத்தில், சிகிச்சை பெறுபவர்களின் விகிதம் 3 மடங்குக்கு மேல் குறைந்துள்ளது. கடந்த செப்டம்பர் 3-ஆம் தேதி, சிகிச்சை பெறுபவர்களின் சதவீதம் 21.16 ஆக இருந்தது.
நாட்டில் கடந்த ஜனவரி முதல், கொவிட்-19 பரிசோதனை எண்ணிக்கை அதிகரித்து வருகிறது. இந்தியாவில் பரிசோதனை அதிகரிப்பு, பாதிக்கப்பட்டவர்களை விரைவில் கண்டறிந்து, ஏற்ற சிகிச்சை அளிக்க வழிவகுக்கிறது. இந்தியாவில் இன்று கொவிட் பரிசோதனையின் மொத்த எண்ணிக்கை 11 கோடியை  தாண்டியது.
2037 பரிசோதனை கூடங்கள் மற்றும் மாநிலங்கள்/யூனியன் பிரதேசங்களின் ஒத்துழைப்புடன், நாட்டின் பரிசோதனை திறன் பல மடங்கு அதிகரித்துள்ளது.
நாட்டில் குணமடைவோர் எண்ணிக்கை அதிகரித்து வருவதால், குணமடைவோர் விகிதம் 91.68% ஆக அதிகரித்துள்ளது.
கடந்த 24 மணி நேரத்தில் 45,321 பேருக்கு தொற்று பாதிப்பு ஏற்பட்டுள்ளது, 496 பேர் உயிரிழந்துள்ளனர்.
மேலும் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1669420
----
(
உள்துறை அமைச்சகம்
பெண்களின் பாதுகாப்புக்காக நிர்பயா நிதிக்கு கடந்த 3 ஆண்டுகளில் ரூ.3856.70 கோடிக்கு ஒப்புதல் : மாநிலங்களவையில் மத்திய அமைச்சர் தகவல்
மத்திய உள்துறை இணையமைச்சர் திரு அஜய் குமார் மிஸ்ரா மாநிலங்களையில் எழுத்துப்பூர்வமாக தாக்கல் செய்த பதிலில் கூறியிருப்பதாவது:நாடு முழுவதும் பெண்களின் பாதுகாப்புக்கு, பல திட்டங்களை மத்திய உள்துறை அமைச்சகம் அமல்படுத்துகிறது. இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு ரூ.3856.70 கோடி அனுமதித்துள்ளது. இதில் ரூ.2282.59 கோடி இது வரை வழங்கப்பட்டுள்ளது. தமிழகத்துக்கு கடந்த 3 ஆண்டுகளில் ரூ. 461.16 கோடி ஒதுக்கப்பட்டு, ரூ.276.88 கோடி வழங்கப்பட்டுள்ளது.மக்கள் தொகை கணக்கெடுப்பு 2021, கொரோனா தொற்று காரணமாக, ஒத்திபோடப்பட்டது. இனி மேற்கொள்ளப்படும் மக்கள் தொகை கணக்கெடுப்பு முதல் டிஜிட்டல் மக்கள் தொகை கணக்கெடுப்பாக இருக்கும். தரவுகளை திரட்ட கைப்பேசி செயலி பயன்படுத்தப்படும். மக்கள் தொகை கணக்கெடுப்பு நடவடிக்கைகள் இணையதளம் மூலம் கண்காணிக்கப்படும்.ஜம்மு காஷ்மீரில் தீவிரவாத ஊடுருவல் மற்றும் தாக்குதல் சம்பவங்கள் கடந்த 2018ம் ஆண்டிலிருந்து கணிசமாக குறைந்துள்ளன. கடந்த 2018ம் ஆண்டு 143-ஆக இருந்த ஊடுருவல் சம்பவங்கள், இந்தாண்டில் கடந்த அக்டோபர் 31ம் தேதி வரை 28 சம்பவங்களாக உள்ளன. கடந்த 2018ம் ஆண்டு 417 ஆக இருந்த தீவிரவாத சம்பவங்களின் எண்ணிக்கை, இந்தாண்டு நவம்பர் 21ம் தேதி வரை 200-ஆக குறைந்துள்ளது. கடந்த ஆண்டு அக்டோபர் மாதம் தீவிரவாத தாக்குதலுக்கு, பாதுகாப்பு படையினர் மற்றும் ஜம்மு காஷ்மீர் போலீசார் 32 பேர் பலியாயினர். இந்தாண்டு அக்டோபர் மாதத்தில் இந்த எண்ணிக்கை 19 ஆக குறைந்தது. கடந்த 12 மாதத்தில் 14 தீவிரவாதிகள் கைது செய்யப்பட்டுள்ளனர், 165 தீவிரவாதிகள் கொல்லப்பட்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776817
சுற்றுச்சூழல் மற்றும் வனத்துறை அமைச்சகம்
ஒரு முறை பயன்படுத்தும் பிளாஸ்டிக் பயன்பாட்டை தடை செய்வது குறித்து உறுதிமொழி எடுத்து மிஷன் லைப் திட்டத்தின் வீரர்களாக மாறிய மாணவர்கள்
உலக சுற்றுச்சூழல் தினக்  கொண்டாட்டங்களுக்கு முன்னதாக மிஷன் லைப் திட்டம் குறித்து விழிப்புணர்வு ஏற்படுத்த நாடு முழுவதும் பல ஏற்பாடுகள் செய்யப்பட்டுள்ளன. இதற்காக நாட்டிலுள்ள பல்வேறு நிறுவனங்கள் மற்றும் அமைப்புகளால் இன்று நிகழ்ச்சிகள் ஏற்பாடு செய்யப்பட்டன.
1. இயற்கை வரலாற்று தேசிய அருங்காட்சியகம் :
மிஷன் லைப் திட்டம் குறித்த விழிப்புணர்வின் ஒரு பகுதியாக, அர்வாச்சின் பாரதி பவன் மூத்த மேல்நிலைப் பள்ளியிலும், டெல்லியிலுள்ள எஸ்.எல்.எஸ்.டி.வி. பப்ளிக் மேல்நிலைப்பள்ளியிலும், இயற்கை வரலாற்று தேசிய அருங்காட்சியகம் ஏற்பாடு செய்த நிகழ்ச்சியில் 293 மாணவர்கள் சுற்றுச்சூழலைப் பராமரிப்பதாக உறுதியளித்தது.
2. இந்திய விலங்கியல் ஆய்வு நிறுவனம்:
மாணவர்களிடையே விழிப்புணர்வு ஏற்படுத்தும் திட்டத்தின் முதல் கட்டமாக இந்தியாவின் விலங்கியல் ஆய்வு நிறுவன இயக்குநர் டாக்டர் தரிதி பானர்ஜியின் தலைமையில், கொல்கத்தாவிலுள்ள விவேகானந்தா கல்லூரி வளாகத்தில் சுமார் 100 மாணவர்கள் மற்றும் ஆசிரியர்கள் ஒரு முறை பயன்படுத்தும் பிளாஸ்டிக்குகளைப் பயன்படுத்த மாட்டோமென உறுதிமொழி எடுத்தனர்.
3. ஜிபி பந்த் தேசிய இமயமலை சூழலியல் நிறுவனம்:
தேசிய இமயமலை சூழலியல் நிறுவனம் 2023 மே 8ம் தேதி நடத்திய மிஷன் லைப் குறித்த விழிப்புணர்வு நிகழ்ச்சியில், மாணவர்கள், ஆராய்ச்சியாளர்கள் மற்றும் விஞ்ஞானிகள் என மொத்தம் 40 பேர் பங்கேற்றனர்.
4. நிலையான கடலோர மேலாண்மை தேசிய மையம் :
சென்னை நகரில் உள்ள அடையாறு நதிக்கரையில் என்.சி.எஸ்.சி.எம் தூய்மைப்படுத்தும் நிகழ்ச்சியை ஏற்பாடு செய்தது. பல்வேறு வயதினரைச் சேர்ந்த சுமார் 65 பேர் அடையாறு நதிக்கரையிலிருந்து சுமார் 250 கிலோ பிளாஸ்டிக் கழிவுகளை அகற்றினர். இந்த கழிவுகளில் 130 கிலோ பயனற்ற மீன்பிடி வலைகள் ஆகும். மீதமுள்ளவை ஒருமுறை பயன்படுத்தும் பிளாஸ்டிக் பொருட்கள் ஆகும். சேகரிக்கப்பட்ட கழிவுகள் பிளாஸ்டிக் மறுசுழற்சிக்கு கொண்டு செல்லப்பட்டன.
இந்த நிகழ்வின் ஒரு பகுதியாக, என்சிஎஸ்சிஎம் விஞ்ஞானிகள் பதாகைகள், துண்டுப்பிரசுரங்கள் மற்றும் மிஷன் லைஃப் திட்டத்தின் சின்னம் ஆகியவற்இன் மூலம் மீனவர்களிடையே மிஷன் லைப் திட்டம் குறித்த விழிப்புணர்வை ஏற்படுத்தினர்.
----
AP/CR/KPG
(Visitor Counter : 94
தகவல் மற்றும் ஒலிபரப்பு அமைச்சகம்
நேதாஜியின் 125-வது பிறந்த ஆண்டு கொண்டாட்டம்: இந்திய சர்வதேச திரைப்பட திருவிழாவில் நேதாஜி சுபாஷ் சந்திரபோஸ்: தி ஃபர்காட்டன் ஹீரோ திரைப்படம்
நேதாஜி சுபாஷ் சந்திரபோஸின் 125-வது பிறந்த ஆண்டை நாடு கொண்டாடும் இந்தத் தருணத்தில் 51-வது இந்திய சர்வதேச திரைப்படத் திருவிழாவில் அவருக்கு மரியாதை செலுத்தும் வகையில் கடந்த 2005-ஆம் ஆண்டு வெளியான இயக்குநர் திரு ஷ்யாம் பெனகலின் ‘நேதாஜி சுபாஷ் சந்திரபோஸ்: தி ஃபர்காட்டன் ஹீரோ' திரைப்படம் கோவாவின் பனாஜியில் இன்று  சிறப்பாக திரையிடப்படுகிறது.
நேதாஜியின் உறுதியான மனநிலையையும், தன்னிகரற்ற சேவையையும் போற்றும் வகையில், அவரது பிறந்த நாளான ஜனவரி 23-ம் தேதியை ஒவ்வொரு ஆண்டும் பராக்கிரம தினமாகக் கொண்டாட அரசு முடிவு செய்துள்ளது. நாட்டு மக்களிடையே குறிப்பாக இளைஞர்களிடையே நாட்டுப்பற்றை ஊக்குவிக்கும் நோக்கத்தோடு இந்த தினம் கொண்டாடப்படுகிறது.
நேதாஜி பற்றிய சிறப்புத் திரைப்படம் குறித்து கருத்து தெரிவித்த திருவிழாவின் இயக்குநர் திரு சைத்தன்ய பிரசாத், “இந்திய சுதந்திர போராட்டத்தின் மிகவும் போற்றுதலுக்குரிய தேசிய தலைவர்களுள் ஒருவராகவும் உயரிய சக்தியாகவும் நேதாஜி தொடர்ந்து நினைவு கூரப்படுகிறார்”, என்று கூறினார்.
இந்தத் திரைப்படத்தில் நடிகரும் இயக்குநருமான திரு சச்சின் கெடேகர் நேதாஜியாக நடித்துள்ளார். கடந்த 2005-ஆம் ஆண்டு தேசிய ஒருமைப்பாடுக்கான சிறந்த திரைப்படங்கள் பிரிவில் தேசிய விருதையும் இந்தத் திரைப்படம் வென்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691519
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 8.60 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில்
உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1842915
(
குடியரசுத் தலைவர் செயலகம்
முன்னாள் குடியரசுத் தலைவர் திரு வெங்கட்ராமனுக்கு மலரஞ்சலி செலுத்தினார் குடியரசுத் தலைவர் திரு ராம் நாத் கோவிந்த்
முன்னாள் குடியரசுத் தலைவர் திரு ஆர் வெங்கட்ராமனின் பிறந்தநாளை முன்னிட்டு, இந்திய குடியரசுத் தலைவர் திரு ராம் நாத் கோவிந்த், குடியரசுத் தலைவர் மாளிகையில் வைக்கப்பட்டிருந்த திரு வெங்கட்ராமனின் திருவுருவப் படத்திற்கு இன்று  மலர் தூவி மரியாதை செலுத்தினார். குடியரசுத் தலைவர் மாளிகை அதிகாரிகளும் இந்த நிகழ்ச்சியில் கலந்துகொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1678250
பிரதமர் அலுவலகம்
ஹரியானா உதயமான தினத்தில் பிரதமர் வாழ்த்து
ஹரியானா மாநிலம் உருவான தினமான இன்று பிரதமர் திரு நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
1966-ஆம் ஆண்டு நவம்பர் 1-ம் தேதி ஹரியானா மாநிலம் உருவாக்கப்பட்டது.
ஹரியானா மாநிலம் துணிச்சல், திறமை, இளமை ஆகியவற்றைக் கொண்டது என்றும், தொன்மை மற்றும் நவீன கலாச்சாரத்தின் கலவை என்றும் பிரதமர் குறிப்பிட்டுள்ளார். இந்த மாநிலம் தொடர்ந்து முன்னேறி நாட்டு நலனுக்கு பங்களிக்க வேண்டும் என்று அவர் வாழ்த்தியுள்ளார்.
Narendra Modi
✔@narendramodi
शौर्य और कौशल, जवान और किसान, प्राचीन संस्कृति और नव तकनीक की संगम स्थली हरियाणा के निवासियों को राज्य के स्थापना दिवस की बहुत-बहुत बधाई। विकास की राह पर निरंतर अग्रसर यह प्रदेश आगे भी देश की समृद्धि में अपना अमूल्य योगदान देता रहे।
(Visitor Counter : 82
நித்தி ஆயோக்
நிதி ஆயோக் 8-வது ஆட்சிக்குழு கூட்டத்தை நடத்த உள்ளது
2023 மே 27-ம் தேதியன்று, புது தில்லியின் பிரகதி மைதானத்தில் உள்ள புதிய மாநாட்டு மையத்தில், ‘மேம்பட்ட இந்தியா @ 2047: ஒன்றுபட்ட இந்தியாவின் பங்கு' என்ற கருப்பொருளில் நிதி ஆயோக்கின் 8-வது ஆட்சிக்குழு கூட்டம் நடைபெறவுள்ளது.
இந்தக் கூட்டத்தின்போது,  மேம்பட்ட இந்தியா @ 2047,  எம்எஸ்எம்இ-க்களின் வளர்ச்சி,  உள்கட்டமைப்பு மற்றும் முதலீடுகள்,  இணக்கங்களைக் குறைத்தல்,  பெண்களுக்கு அதிகாரமளித்தல்,  திறன் மேம்பாடு  வட்டார வளர்ச்சி ஆகிய எட்டு தலைப்புகளில் நாள் முழுவதும் விவாதிக்கப்படும்.
இக்கூட்டத்தில் அனைத்து மாநிலங்கள் மற்றும் யூனியன் பிரதேசங்களின் முதலமைச்சர்கள் பங்கேற்கவுள்ளனர். நிதி ஆயோக் தலைவர் என்ற முறையில், பிரதமர் இக்கூட்டத்திற்கு தலைமை தாங்குவார்.
உலகின் ஐந்தாவது பெரிய பொருளாதாரம் மற்றும் அதிக மக்கள்தொகை கொண்ட நாடாக, இந்தியா அடுத்த 25 ஆண்டுகளில் விரைவான வளர்ச்சியை அடையக்கூடிய பொருளாதார வளர்ச்சிப் பாதையில் உள்ளது.
இந்தியாவின் வளர்ச்சி மாநிலங்களின் வளர்ச்சியுடன் நெருக்கமாகப் பிணைந்துள்ளது. இந்த 8-வது ஆட்சிக்குழு கூட்டம், மத்திய-மாநில அரசுகளின் ஒத்துழைப்பை வலுப்படுத்துவதற்கும், 2047-ம் ஆண்டில் மேம்பட்ட இந்தியா என்ற இலக்கை அடைவதற்கான ஒற்றுமையை உருவாக்குவதற்கும் தளத்தை வழங்கும்.
------
SM/CR/KPG
(Visitor Counter : 118
பிரதமர் அலுவலகம்
44-வது செஸ் ஒலிம்பியாட் போட்டிக்கான வரலாற்று சிறப்புமிக்க ஜோதி ஓட்டத்தை பிரதமர் தொடங்கி வைத்தார்
இந்தியா முதல் முறையாக செஸ் ஒலிம்பியாட் போட்டியை நடத்துகிறது
பிரதமரின் தலைமைக்கு FIDE தலைவர் நன்றி தெரிவித்தார்
"இந்த மரியாதை இந்தியாவின் கௌரவம் மட்டுமல்ல, இந்த புகழ்பெற்ற செஸ் பாரம்பரியத்தின் மரியாதையும் கூட"
‘’இந்த ஆண்டு இந்தியா பதக்கங்கள் பெற்று புதிய சாதனை படைக்கும் என நம்புகிறேன்’’
44-வது செஸ் ஒலிம்பியாட் போட்டிக்கான வரலாற்று சிறப்புமிக்க ஜோதி ஓட்டத்தை புதுதில்லி இந்திரா காந்தி ஸ்டேடியத்தில் பிரதமர் திரு நரேந்திர மோடி இன்று தொடங்கி வைத்தார். சர்வதேச செஸ் கூட்டமைப்பின் தலைவர் அர்க்காடி டிவோர்க்கோவிச் ஜோதியை பிரதமரிடம் ஒப்படைத்தார், அவர் அதை கிராண்ட்மாஸ்டர் விஸ்வநாதன் ஆனந்திடம் ஒப்படைத்தார். இந்த ஜோதி 40 நாட்களுக்குள் 75 நகரங்களுக்கு கொண்டு செல்லப்பட்டு, இறுதியாக சென்னை அருகே மகாபலிபுரத்திற்கு வந்து சேரும். ஒவ்வொரு இடத்திலும், மாநிலத்தின் செஸ் கிராண்ட்மாஸ்டர்கள் ஜோதியைப் பெறுவார்கள். பிரதமர் மோடியும் கேலோ செஸ் சம்பிரதாய நடவடிக்கையை மேற்கொண்டார், அதைத் தொடர்ந்து திருமதி கோனேரு ஹம்பி ஒரு நகர்வை மேற்கொண்டார். மத்திய அமைச்சர்கள் திரு அனுராக் சிங் தாக்கூர் மற்றும் திரு நிசித் பிரமானிக், செஸ் வீரர்கள் மற்றும் ஆர்வலர்கள், தூதர்கள், செஸ் அதிகாரிகள் உள்ளிட்டோர் நிகழ்ச்சியில் கலந்து கொண்டனர்.
எப்ஐடிஇ தலைவர் ஆர்கடி டிவோர்கோவிச், புதிய பாரம்பரியமான ஜோதி ஓட்டத்திற்கான முன்முயற்சி எடுத்ததற்காக இந்திய அரசுக்கு நன்றி தெரிவித்தார், இது உலகம் முழுவதும் விளையாட்டை பிரபலப்படுத்தும் மற்றும் ஊக்கமளிக்கும். பிரதமர் நரேந்திர மோடியின் வருகைக்காகவும் எங்களைக் கௌரவித்ததற்காகவும் கூட்டமைப்பு அவருக்கு நன்றியைத் தெரிவித்துக்கொள்கிறது என்று அவர் கூறினார்.
கூட்டத்தில் உரையாற்றிய பிரதமர், “இன்று செஸ் ஒலிம்பியாட் விளையாட்டுகளுக்கான முதல் ஜோதி ஓட்டம் இந்தியாவில் இருந்து தொடங்குகிறது. முதல் முறையாக, இந்த ஆண்டு, செஸ் ஒலிம்பியாட் போட்டிகளையும் இந்தியா நடத்த உள்ளது. ஒரு விளையாட்டு, அதன் பிறப்பிடத்திலிருந்து தொடங்கி, உலகம் முழுவதும் அதன் முத்திரையைப் பதித்து, பல நாடுகளுக்கு ஆர்வமாக மாறியதில் நாங்கள் பெருமைப்படுகிறோம்’’ எனக் கூறினார். “பல நூற்றாண்டுகளுக்கு முன்பு, இந்த விளையாட்டின் ஜோதி இந்தியாவிலிருந்து சதுரங்க வடிவில் உலகம் முழுவதும் சென்றது. இன்று இந்தியாவில் இருந்து சதுரங்கத்தின் முதல் ஒலிம்பியாட் ஜோதியும் வெளிவருகிறது. இன்று, இந்தியா தனது 75வது ஆண்டு சுதந்திர தினமான அமிர்தப் பெருவிழாவைக் கொண்டாடும் போது, இந்த செஸ் ஒலிம்பியாட் ஜோதி நாட்டின் 75 நகரங்களுக்கும் செல்லும் என்று அவர் கூறினார்.
சமீபத்திய ஆண்டுகளில், செஸ் விளையாட்டில் இந்தியா தனது செயல்திறனை தொடர்ந்து மேம்படுத்தி வருவதாக பிரதமர் குறிப்பிட்டார். இந்த ஆண்டு, செஸ் ஒலிம்பியாட் போட்டியில் இந்தியா பதக்க வேட்டையில் புதிய சாதனை படைக்கும் என்று பிரதமர் நம்பிக்கை தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleaseIframePage.aspx?PRID=1835336
சமூக நிதி மற்றும் அதிகாரமளித்தல் அமைச்சகம்
கூட்டு பிராந்திய மையத்தின் மறுவாழ்வு மற்றும் விடுதி கட்டிடத்தை லக்னோவில் அமைச்சர் திறந்து வைத்தார்
லக்னோவில் உள்ள ஒருங்கிணைந்த பிராந்திய மையத்தின்  மறுவாழ்வு மற்றும் விடுதி கட்டிடத்தை மத்திய சமூக நீதி மற்றும் அதிகாரமளித்தல் அமைச்சர் டாக்டர் வீரேந்திர குமார் இன்று திறந்து வைத்தார்.
லக்னோவின் உள்ள மறுவாழ்வு கட்டிடத்தில் மாற்றுத் திறனாளிகளுக்கான பல்வேறு சிகிச்சை மற்றும் சேவைகளை வழங்குவதற்கான நவீன வசதிகள் உள்ளன. சிறப்புக் கல்வியில்  பட்டயம் மற்றும் பட்டப் படிப்புகளை இம்மையம் நடத்துகிறது.
இந்திய மறுவாழ்வு குழு அங்கீகரித்த புனர்வாழ்வு அறிவியல் மற்றும் மாற்றுத் திறனாளிகள் படிப்புகளில் 200 மாணவர்களுக்கு தங்கும் வசதியை இந்த விடுதிக் கட்டிடம் கொண்டுள்ளது.
சமுதாயம் சார்ந்த ஒருங்கிணைந்த மேம்பாட்டு திட்டத்தையும் அமைச்சர் காணொலி மூலம் தொடங்கி வைத்தார். இத்திட்டத்தை செயல்படுத்தும் நிறுவனங்களின் தலைவர்கள், ஆசிரியர்கள் மற்றும் மாணவர்களுடன் அமைச்சர் உரையாடினார்.
இந்த அமைப்புகள் மேற்கொண்ட முயற்சிகளைப் பாராட்டிய அவர், மாணவர்களுக்கு தமது வாழ்த்துகளைத் தெரிவித்தார். மாணவர்களின் உரிய முயற்சியுடன் படிப்பை முடித்து திறமை, அறிவு ஆகியவற்றின் அடிப்படையில் வரவிருக்கும் பிரிவுகளுக்கான தரத்தை நிர்ணயிக்குமாறு மாணவர்களை அவர் வலியுறுத்தினார்.
மாற்றுத்திறனாளிகளை சமூக நீரோட்டத்தில் இணைக்கும் வகையில் ஆஷா மற்றும் அங்கன்வாடி பணியாளர்களுடன் இணைந்து செயல்படக்கூடிய மறுவாழ்வு பணியாளர்களை உருவாக்குவதே இத்திட்டத்தின் நோக்கம் ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767898
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஓய்வூதியதாரர்கள் ஆயுள் சான்றிதழ் சமர்ப்பிப்பதற்கான கால வரம்பு தளர்வு: டாக்டர். ஜித்தேந்திர சிங்
ஓய்வூதியம் பெறும் மூத்த குடிமக்களுக்கு நிவாரணம் அளிக்கும் வகையில், ஆயுள் சான்றிதழ் சமர்ப்பிப்பதற்கான தற்போதைய காலவரம்பை, மத்திய அரசு தளர்த்தியுள்ளதாக மத்தியப் பணியாளர் நலத்துறை இணை அமைச்சர் டாக்டர்.ஜித்தேந்திர சிங் கூறியுள்ளார்.
ஓய்வூதியத்தை தொடர்ந்து பெறுவதற்கு நவம்பர் மாதத்துக்குள் ஆயுள் சான்றிதழ் சமர்ப்பிக்கப்பட வேண்டும் என விதிமுறை முன்பு இருந்தது. தற்போது மத்திய அரசின் அனைத்து ஓய்வூதியதாரர்களும், 2020 நவம்பர் 1ம் தேதி முதல், 2020 டிசம்பர் 31ம் தேதி வரை தாக்கல் செய்யலாம். 80 வயதுக்கு மேற்பட்ட ஓய்வூதியதாரர்கள், 2020, அக்டோபர் 1ம் தேதி முதல் டிசம்பர் 31ம் தேதி வரை ஆயுள் சான்றிதழ் சமர்ப்பிக்கலாம். இந்த நீட்டிக்கப்பட்ட காலத்தில் ஓய்வூதியம் தடையின்றி தொடர்ந்து வழங்கப்படும்.
கொவிட் -19 தொற்று நேரத்தில் மூத்த குடிமக்களின் பாதுகாப்பை கருத்தில் கொண்டு இந்த முடிவு எடுக்கப்பட்டதாக டாக்டர்.ஜித்தேந்திர சிங் தெரிவித்தார்.
மேலும், ரிசர்வ் வங்கி கடந்த ஜனவரி 9ம் தேதி வெளியிட்ட அறிவிப்பில், வீடியோ மூலம் வாடிக்கையாளரை அடையாளம் காணும் முறையை  ஒப்புதல் அடிப்படையில் ஓய்வூதியம் விநியோகிக்கும் வங்கிகள் பின்பற்றலாம் என கூறியிருந்தது. வங்கிகளில் கூட்டத்தை தவிர்க்க, இதே முறையை ஆயுள் சான்றிதழ் பெறுவதற்கும், முடிந்தளவு பயன்படுத்துமாறு வங்கிகள் கேட்டுக் கொள்ளப்பட்டுள்ளன. ஓய்வூதியதாரர்கள் வீட்டிலிருந்தபடியே டிஜிட்டல் ஆயுள் சான்றிதழ்களை அளிக்கும் முறையை ஓய்வூதிதாரர்கள் நலத்துறை ஊக்குவித்து வருகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1653327
குடியரசுத் தலைவர் செயலகம்
ஜன்மாஷ்டமியையொட்டி குடியரசுத்தலைவர் வாழ்த்து
ஜன்மாஷ்டமியையொட்டி குடியரசுத்தலைவர் திருமதி திரௌபதி முர்மு நாட்டு மக்களுக்கு வாழ்த்துத் தெரிவித்துள்ளார்.
குடியரசுத்தலைவர் வெளியிட்டுள்ள வாழ்த்துச் செய்தியில், “இந்த மங்கலகரமான தருணத்தில் எனது நல்வாழ்த்துக்களை இந்தியாவிலும், வெளிநாடுகளிலும் வசிக்கும் அனைத்து சக குடிமக்களுக்கும் தெரிவித்துக் கொள்கிறேன்.
கிருஷ்ண பகவானின் வாழ்க்கையும், போதனைகளும் நல்வாழ்வு மற்றும் நல்லொழுக்கத்தை உள்ளடக்கியது. அவர் "சுயநலமில்லாத கடமை " என்ற கருத்தை பரப்பினார். 'தர்ம' வழியின் மூலம் இறுதி நிலையை அடைவது குறித்து மக்களுக்கு தெளிவுபடுத்தினார்.
இந்த ஜென்மாஷ்டமி பண்டிகை நம் எண்ணம், வார்த்தைகள் மற்றும் செயல்பாடு நல்லொழுக்க பாதையில் செல்ல நம்மை ஊக்குவிக்கட்டும் என்று நான் பிரார்த்திக்கிறேன்” என்று கூறியுள்ளார்.